VOLK in KRISIS: – Mense leer en word deur die plek en die mense rondom hulle beïnvloed. In ‘n land soos Suid-Afrika het baie mense van die stories geleer van wat om hulle gebeur. Hierdie stories dra inligting en idees oor die lewe en die gebruike, tradisies en herinneringe soos oorgedra van ouers na kinders
‘n Taal, veral as dit die moedertaal is, is iets heiligs, want deur die gebruik van die taal leer ‘n persoon alles oor sy herkoms, sy geskiedenis, sy standaarde en sy waardes. Indien die moedertaal nie as iets heiligs gesien word nie, is dit die begin van die verrotting van die volk. Taal puriste veg ‘n onwenbare debat teen die verrotting van die taal wat deur die Afrikaner geloods word, byvoorbeeld: byvoeglike naamwoord het nou adjektief geword, moersleutel is nou ook as spanner bekend, so kan daar woord vir woord gekyk word in die nuwe HAT. Waar is die mooi woorde van die Taal soos, tonteldoos, poelpetater, snuifkraan, misdeeld.
Die Boer wat nog trots is op sy Kultuur, Taal, Erfenis en Identiteit gaan nou baie vinnig moet besluit waar hy wil staan of val, ons kultuur moet weer ‘n eie identiteit kry wat uit geleef kan word waarop ons trots kan wees, moet nie bondgenote soek by die ATKV, FAK en die VOORTREKKERS, hulle is al oorgeneem deur volksvreemdes wat nie deel was van ons Volk se ontwikkeling nie. Die Volk sal vir homself moet nuwe strukture skep om na die Volkslede om te sien, waar dit suiwer die taal en die volk is vir die VOLK.